चार माह से भी ज्यादा समय से चल रही इस्राइली-फलस्तीनी हिंसा की यह हालिया घटना है । फलस्तीनी हमलों में लगभग 26 इस्राइली और एक अमरीकी छात्र मारा जा चुका है । कम से कम 149 फलस्तीनी लोग इस्राइली गोलीबारी में मारे जा चुके हैं। इनमें से 104 लोगों को इस्राइल हमलावर बता रहा है । बाकी लोगों की मौत इस्राइली सैनिकों के साथ झड़पों में हुई है। इससे पहले कल , इस्लामी आतंकी समूह हमास ने कहा था कि आतंकियों का एक समूह भारी बारिश के कारण ढह चुकी सुरंग के भीतर लापता हो गया है। यह सुरंग इस्राइल पर हमला बोलने के लिए बनाई गई थी।फलस्तीनी सोशल मीडिया के कार्यकर्ताओं ने मामले को उठाया तो एक दिन बाद हमास ने इस घटना की पुष्टि कर दी।